Linos (brat Orfea)

Linos (starogr. Λῖνος – Linos, ) je v gréckej mytológii syn boha Apolóna a Múzy Kalliopy.Apollodoros, Bibliotheca, 1,3,2. (Podľa najčastejšej verzie, alebo aj inej Múzy, ale uvádza sa aj ako syn Amfimara a UraniePausanias, Periégésis tés Hellados, 9,29,6.)

Linos bol bratom najslávnejšieho pevca Orfea. Sám bol tiež vynikajúci spevák, ktorý vyučoval hudbu, medzi inými bol učiteľom i mladého Herakla. Ten však nebol najlepším žiakom a keď ho raz Linos pokarhal, Herakles sa nahneval a svojho učiteľa udrel lýrou do hlavy a takou silou, že na mieste skonal.Apollodoros, Bibliotheca, 2,4,9.

Iná verzia však uvádza, že Linovi vlastné spevácke umenie a sláva tak stúpli do hlavy, že sa chcel porovnávať so svojím božským otcom Apolónom. Ten vraj na jeho umenie potom žiarlil a vlastného syna usmrtil.

Aký bol obľúbený repertoár Lina možno usudzovať z toho, že názvom Linos sa všeobecne označovali trúchlivé spevy.

 Referencie a bibliografia 



Kategória:Postavy gréckej mytológie